Taivaan pilarit (lautapeli)

Taivaan pilarit (2006) () on Ken Follettin samannimiseen romaaniin perustuva lautapeli, jonka päätarkoituksena on rakentaa Kingsbridgen katedraalia. Pelin ovat suunnitelleet Michael Rieneck ja Stefan Stadler. 

Kuuden pelikierroksen aikana pelaajien on tarkoitus hankkia raaka-aineita ja käsityöläisiä. Joka kierroksen lopussa käsityöläiset muuttavat raaka-aineet voittopisteiksi. Pelaajia pelissä voi olla maksimissaan neljä ja kaikki pelaavat eri väreillä. Väreistä tunnistaa pelaajien omistamat rakennusmestarit, työläiset ja kulta- ja voittopistekiekot.

Kierroksen alussa pelaajat keräävät itselleen resursseja. Saatavilla on raaka-aineiden lisäksi muutamia käsityöläisiä. Käsityöläisille maksetaan kultaa palkaksi, raaka-aineiden keräykseen tarvitaan taas työläisiä. Molempia on pelaajilla rajallisesti. Yhteensä yhdellä pelaajalla on 12 työläistä: 7 pientä ja yksi iso nappula, joka vastaa viittä työläistä. Työläiset, joita ei käytetä, ovat yksi tärkeimmistä rahanlähteistä, niitä voi sijoittaa esimerkiksi kehräämöön jossa ne tuottavat kultaa.

Seuraavassa vaiheessa pelaajien mustaan pussiin asettamat rakennusmestarit (3 per pelaaja) nostetaan pussista yksi kerrallaan, sillä tavalla etteivät pelaajat tiedä kuka saa asettaa rakennusmestarinsa seuraavaksi. Näin määräytyvät pelaajien vuorot.

Pelin raaka-aineet ovat puusta tehtyjä ja eriväriseksi maalattuja kuutioita. Myös muut pelin osat ovat puisia.

Taivaan pilarit on valittu vuoden 2007 aikuisten peliksi.

Pelimateriaali ja selitykset
 Pelilauta - tämä on välttämätön ja koko pelin perusta.
 12 rakennusmestaria - 3 per pelaaja. Neljää eri väriä.
 28 pientä työläistä - 7 per pelaaja, näitäkin neljää eri väriä.
 4 iso työläistä - nämä vastaavat viittä pientä työläistä ja näitä on vain 1 per pelaaja.
 4 pientä harmaata työläistä - näitä saa kultaa vastaan Shiringin linnasta max 2kpl/kierros.
 1 pieni musta työläinen - sopivalla etukortilla tämän saa käyttöönsä, muulloin tätä pidetään vain peliraudan lähettyvillä.
 Yhteensä 82 rakennusmateriaalia (puukuutioita) - 23x kivi, 23x puu, 23x hiekka, 13x metalli. Näitä voi myydä kulta tai voittopisteitä vastaan.
 8 puukiekkoa - 2 per pelaaja. Näillä merkitään omistuksessa olevat kullat ja voittopisteet.
 1 musta kustannusmerkki - tällä pidetään lukua kustannusmittarissa, joka määrää pelilaudalle sijoitettujen rakennusmestarien kustannukset.
 36 käsityöläiskorttia - pelaajan omistamat käsityöläiset voivat jalostaa omistamiasi rakennusmateriaaleja jolloin niitä vastaan saa parempia voittopistemääriä. Mitä parempi käsityöläinen, sitä paremmat pisteet.
 9 rakennusmateriaalikorttia - näitä voi hankkia kultaa vastaan kierroksen alussa. Näiden avulla sijoitetaan työläiset metsään, sorakuopalle tai kivilouhokselle.
 16 etukorttia - näitten avulla voi hankkia itselleen tietynlaisia etuja jotka helpottavat pelaamista.
 10 tapahtumakorttia - kortit sekoitetaan ja neljä poistetaan näitä katsomatta. Sitten ne sijoitetaan niille kuuluvan kohtaan pelilaudalla. Tapahtumia on hyviä ja huonoja. Pahoilta tapahtumilta voi suojautua tietyin eduin.
 4 yhteenvetokorttia - näissä on yhteenvedetyt selitykset käsityöläisistä ja vuoronkulusta. 1 per pelaaja.
 Veronoppa - nopan silmäluku kuvaa kuninkaan mielialaa ja täten verojen määrää. (Arvot 2,3,3,4,4,5.)
 Katedraali - koostuu kuudesta osasta. (1. laiva, 2. portti, 3. kuori, 4. ja 5. tornit, 6. katto)
 Kangaspussi - tänne laitetaan rakennusmestarit. Joka kierroksen alussa pussista nostetaan tänne katsomatta rakennusmestarit yksitellen.

Aiheesta muualla
 Taivaan pilarit -lautapelin arvostelu Lautapelaaja.netissä 

Luokka:Simulaatiolautapelit